Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Közoktatásról szóló 1993. évi LXXIX. törvény (a továbbiakban: Kot.) előírásait akkor, amikor 1997 szeptemberétől
Paragraph Index: 315

(1) bek.] összefüggésben, ha a jogszabályi rendelkezésekkel ellentétes módon — a cégbíróság értesítése nélkül — tagként nyilvántartásba vesz egy vállalkozást, majd a hibás nyilvántartás alapján, tényleges tagsági viszony fennállta nélkül tagdíjtartozás iránti követeléssel lép fel vele szemben. II. Alkotmányos jogokkal kapcsolatos visszásságot okoz a gazdasági kamara a jogbiztonság követelményével [Alk. 2. § (1) bek.] és a tulajdonhoz való joggal [Alk. 13. § (1) bek.] összefüggésben, ha kizárólag jogszabály szerint meghatározott hatóság által alkalmazható joghátrányt (ingófoglalás) kísérel meg foganatosítani, illetve akkor is, ha azonnali beszedési megbízás kibocsátásával, egy vélt tagdíj tartozás behajtása céljából — mindenféle jogalap nélkül — tényleges anyagi hátrányt okoz a panaszosnak. A panaszos a Csongrád Megyei Kézműves Kamara által foganatosított állítólagos tagdíjtartozás miatti végrehajtási eljárást sérelmezve, illetve a Csongrád Megyei Kereskedelmi és Iparkamara nyilvántartásának hiányosságaiból őt ért sérelmeket megjelölve fordult az Országgyűlési Biztosok Hivatalához. A panaszos egy bt. kültagja. A bt. a Csongrád Megyei Kereskedelmi és Iparkamara (a továbbiakban: CSMKIK) tagjává vált, a tagdíjat ennek a kamarának fizette. A CSMKIK a cégbejegyzésről szóló végzést áttekintve úgy döntött, hogy a cég tevékenysége alapján a kézműves kamarához tartozik, erre tekintettel a céget a kézműves kamarának „átadta”. A Csongrád Megyei Kézműves Kamara (a továbbiakban: CSMKK) 1998 áprilisában az adóhatóság megkeresése nélkül „saját” végrehajtási eljárást indított azokkal szemben, akiknek kamarai tagdíjtartozása állt fenn, így a panaszossal szemben is. 1999 áprilisában a CSMKK végrehajtási csoportvezetője a kamarai tagdíjtartozásra hivatkozva, azonnali beszedési megbízást nyújtott be a bt. ellen. A bank a CSMKK pénzforgalmi számláján az azonnali beszedési megbízás alapján egy meghatározott összeget jóváírt. A CSMKK 1999. május 7-én arról tájékoztatta a panaszos ügyvédjét, hogy a cég kézműves kamarai tagságát 1995. január

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes